Stáhtahálddašeaddji boasttugeavaheapmi fámus mohtorjohtolatáššis

Buot suohkaniin leat njuolggadusat  mohtorjohtolaga geavaheapmái mehciin, mat leat heivehuvvon báikkálaččat ja mat galget sihkkarastit báikegottiid árbevirolaš meahccegeavaheami.

Mii vásihit ahte Stáhtahálddašeaddji čađaha oahpahusa politihkalaš lávdegottiid miellahtuide ja áššemeannudeddjiide geat áššemeannudit sierralobiid ohcamiid mohtorjohtolatnjuolggadusain, man ulbmil lea gáržžidit vejolašvuođaid oažžut sierralobi mohtorjohtolatlágas. Dát leat čielga čavgen ja dás manná arvat meaddel dan mii vásihuvvo dárbbašlažžan. Duohtavuođas leat váldán eret buot meroštallanvejolašvuođaid.

Dát hehtte báikkálaš olbmuid ávkkástallat luonddu árbevirolaččat, ja dovdo čielga ráddjejupmin báikkálaš olbmuide.

Sámediggi ferte jođáneamos lági mielde gulahallat Stáhtahálddašeddjiin ja Dálkkádat- ja birasgáhttendepartemeanttain, oažžut sadjái dárbbašlaš bijuid, sihkkarastin dihte ahte báikegottiin ain lea vejolašvuohta meahccegeavaheapmái.